kardosdrur/scandi-wiki huggingface dataset:
Sven Barfoed

Sven Poul Barfoed (24. januar 1917 i Bogense – 28. juli 2004) var en dansk civilingeniør og direktør.

Sven Barfoed blev student fra Frederiksborg Statsskole i Hillerød i 1936 og blev civilingeniør fra Danmarks Tekniske Højskole i 1941. Samme år blev Barfoed ansat hos rådgivende civilingeniør Erik V. Ramsing og senere hos civilingeniør Kristian Hindhede. I 1946 blev Barfoed ansat i A/S Frederiksholms Teglværker, og han var teglværksdirektør i årene 1949–1974, hvorefter han startede eget firma.

Han var sagkyndigt medlem af Miljøankenævnet og bestyrelsesmedlem i Kalk- og Teglværksforeningen af 1893.

Hans fritidshobby var lystsejlads, en interesse han gav videre til sine børn.

Ingeniører fra Danmark
Erhvervsfolk fra Danmark
Personer fra Bogense
Personer i Kraks Blå Bog (afdøde)
Danskere i 1900-tallet
Sven
Roger Garaudy

Roger Garaudy (17. juli 1913 i Marseille – 13. juni 2012 i Chennevières-sur-Marne) var en fransk forfatter, filosof og politiker, bedst kendt for sin holocaust-benægtelse. I mere end 20 år opholdt Garaudy sig ved Córdoba i det sydlige Spanien.

Udvalgt bibliografi 
Garaudy udgav over 70 bøger og blandt hans oversatte værker er:
 Literature of the Graveyard: Jean-Paul Sartre, François Mauriac, André Malraux, Arthur Koestler, New York, International Publishers, 1948.
 Science and Faith in Teilhard de Chardin, i samarbejde med Claude Cuenot, Garnstone Press, 1967.
 Karl Marx: The Evolution of his Thought, International Publishers, 1967, Greenwood Press, 1967, Lawrence & Wishart, 1967.
 From Anathema to Dialogue: The Challenge of Marxist-Christian Cooperation, Collins, 1967.
 From Anathema to Dialogue: A Marxist Challenge to the Christian Churches, Vintage, 1968.
 A Christian-Communist Dialogue: Exploration for Co-operation between a Marxist and a Christian, i samarbejde med Quentin Laur, S.J., Doubleday, 1968.
 Marxism in the Twentieth Century, HarperCollins Distribution Services, 1970, Charles Scribner's Sons, 1970, Collins, 1970.
 The Crisis in Communism: The Turning Point of Socialism, Grove Press, 1970.
 The Turning Point of Socialism, HarperCollins Distribution Services, 1970.
 Socialism's Unanswered Questions: Europe 1968, Sydney, Australian Left Review, 1970.
 The Whole Truth, Fontana, 1971.
 The Alternative Future: A Vision of Christian Marxism, Simon & Schuster, 1974.
 God, Marx, and the Future: Dialogue with Roger Garaudy, i samarbejde med Russell Bradner Norris, Fortress Press, c. 1974.
 Karl Marx: Evolution of his Thought, Praeger, 1977, ABC-CLIO, 1977.
 The Case of Israel: A Study of Political Zionism, Shorouk International, 1983.
 Mosquée, miroir de l'Islam, The Mosque, Mirror of Islam, Editions du Jaguar, 1985.
 The Founding Myths of Israeli Politics, published by Aaargh, 1996.
 The Mythical Foundations of Israeli Policy, Studies Forum International, 1997.

Referencer 

Faglitterære forfattere fra Frankrig
Politikere fra Frankrig
Filosoffer fra Frankrig
Johan Ferrier

Johan Henri Eliza Ferrier (12. maj 1910 – 4. januar 2010) var den første præsident for Surinam fra 25. november 1975 til 3. august 1980. Han var landets sidste guvernør før uafhængigheden, fra 1968 til 1975, og første præsident efter uafhængigheden fra Holland. Han blev afsat i et militærkup den 13. august 1980.

Ferrier blev født i 1910 i Surinams hovedstad, Paramaribo. Da var Surinam en hollandsk koloni. Ferrier var med til at danne en spejdertrup, der findes den dag i dag ved navn "De Johan Ferrier groep, de groep 2 Oranje Dassers". Han blev lærer som 16-årig i distriktet Saramacca.
Han døde i en alder af 99, seks måneder før sin 100-års fødselsdag, af en hjertefejl. Han blev begravet 11. januar 2010 i den hollandske by Oegstgeest, hvor han havde boet siden 1980.

Eksterne henvisninger 

Surinams Præsidenter
Personer fra Paramaribo (by)
Philip Hannan

Philip Hannan (20. maj 1913 – 29. september 2011) var tidligere ærkebiskop af ærkebispedømmet New Orleans.

Ærkebiskopper
Biskopper fra USA
Ċensu Tabone

Vincent "Censu" Tabone (IPA: tʃɛnsu:) (født 30. marts 1913 i Victoria, Gozo, død 14. marts 2012) var en maltesisk politiker. Han var den fjerde præsident for Republikken Malta fra 1989-1994.

Noter 

Maltas præsidenter
Politikere fra Malta
Bellevue Strandhotel

Bellevue Strandhotel var et dansk strandhotel i Klampenborg nord for København.

Historie 
Hotellet blev grundlagt den 1. april 1897 på Strandvejen 338. Det var tegnet af arkitekt Andreas Thejll. Efter 1930 blev hotellet ombygget og senere yderligere renoveret ved Ernst Kühn. I august 1971 lukkede hotellet og blev revet ned 1973.

Hotellet var i mange år et populært spise- og danseetablisement. I 1899 blev hotellet besøgt af kejserinde Dagmar samt kong Christian IX.

Eksterne henvisninger. 
 danskebilleder.dk
 Bellevue Strandbad 
 dknyt.dk: Bellevue Bugten

Hoteller i Danmark
Etableret i 1897
Ophørt i 1971
Klampenborg
Forsvundne bygninger, konstruktioner og anlæg i Gentofte Kommune
Strandvejen
Asger Møller Garp

Asger Møller Garp (12. februar 1911 – september 1995) var en dansk jazzpianist.

Professionel karriere 
Asger Møller Garp var en respekteret pianist i tidens jazzmusikkredse og hans repertoire strakte sig fra klassisk til jazz samt tidens populærmusik. Hans personlige stil var inspireret af blandt andre Erroll Garner, Oscar Peterson, Fats Waller og vores egen Leo Mathiesen. I 28 år var han pianist og en "institution" på det daværende Bellevue Strandhotel på Strandvejen 338 i Gentofte Kommune, Klampenborg nord for København hvor han underholdt publikum fra hele verden, der kom til det mondæne etablisement. Her startede han sammen med Victor Cornelius indtil dennes død i 1961.

Efter endt handelsuddannelse begyndte han at spille klaver fuld tid og akkompagnerede blandt andre Lulu Ziegler og Rachel Rastenni. Han blev derefter klassisk uddannet af professor Schlütter ved Danske Kongelige Musikkonservatorium.

I omkring fem år spillede Asger Møller Garp med eget orkester på Langeliniepavillonen.

I mange år underviste Møller Garp i klaver- og orgelspil fra sit musikstudie i sidehuset til Marienhøj på Strandvejen i Skovshoved.

Indspilninger 
Allerede i 1938 indspillede han Honeysuckle Rose på pladeselskabet Odeon, sunget af Freddy Albeck på bas, samt Poul Olsen på violin og Jørn Grauengaard på guitar. De var alle med i Knud Pfeiffer og Bjarne Hoyers radioprogram "Cabaret Vi Unge" der eksisterede mellem 1938 og 1942.
Fra tiden på Bellevue Strandhotel findes to studieoptagelser: "Bellevueminder 1 og 2".

Elever 
 Kasper Bach; tog senere afgang som pianist fra Det Kongelige Danske Musikkonservatorium i København
 Christian Ditlev Bruun
 Jan Günter Schack Melzer

Personlig baggrund 
Asger Møller Garp var født og opvokset på Ordrup Jagtvej. Han giftede sig med Margot Agnete, som han havde kendt siden han var 16 år gammel. De to boede en tid på første salen i Margots forældres hus, Marienhøj, i Skovshovede. I 1951 flyttede familien med deres to børn til Hjortekær. Efter fem år havde han sparet penge op til at købe Marienhøj, hvor de boede resten af deres liv.

Asger Møller Garp var en også en talentfuld sejlsportsmand og hans far, Sofus Møller, var medstifter af Skovshoved Sejlklub og grundlægger af sejlklubbens juniorafdeling. Fra ca. 1960 ledede Asger Møller Garp optimistjolleafdelingen.

Kilder

Eksterne henvisninger 
 Musicians list – recordings 

Musikere fra Danmark
Prins Henrik

Prins Henrik kan henvise til flere artikler:

 Prins Henrik (1934-2018) – Dronning Margrethes mand
 Henrik, greve af Monpezat, indtil udgangen af 2022 Prins Henrik (født 2009) – Prins Joachims tredje søn
Maria Nielsen (rektor)

Maria Nielsen (født 20. september 1882 i Vemmetofte, død 11. september 1931 i København) var en dansk historiker og gymnasierektor.

Maria Nielsens far, der var klosterlæge ved Vemmetofte Kloster, døde, da hun kun var 15 år gammel, men ved moderens hjælp, Amalia, født von Schindel, gennemførte hun studentereksamen i 1904 og skoleembedseksamen (cand.mag.) i 1910 med historie som hovedfag, og efter ni år som adjunkt ved forskellige gymnasier blev hun rektor for Rysensteen Gymnasium i 1919 og virkede her til sin alt for tidlige død som 49-årig. Hun forblev ugift.

Maria Nielsen var meget fagligt aktiv. Hun var medlem af bestyrelsen for Privatskolens fagordnede Lærerforening 1917-19 og for De kommunale Gymnasieskolers Lærerforening 1919-21 og igen fra 1923, og fra 1923 var hun også formand for De højere Skolers Kunstaftner. Hun tog initiativ til stiftelsen af Foreningen af Gymnasie- og Seminarielærere i Historie i februar 1926 og var foreningens formand til sin død. Hun var optaget af nye pædagogiske tanker i historieundervisningen, herunder at gøre metoderne mere ensartede og begrænse hukommelsesstoffet. I denne forbindelse var hun med til at arrangere et nordisk historielærermøde på Hindsgavl i 1926.

Kilder 
 Kraks Blaa Bog 1927
 A.J. West: Foreningen af Gymnasie- og Seminarielærere i Historie i Dansk Skole-Stat, IV, p. 18 f. 1934

Eksterne henvisninger 
 

Historikere fra Danmark
Skoleledere fra Danmark
Personer i Kraks Blå Bog (afdøde)
Dansksprogede forfattere fra Danmark
Bornhøved

Bornhøved (dansk) eller Bornhöved (tysk) er en landsby i det nordlige Tyskland, beliggende under Kreis Segeberg i den sydøstlige del af delstaten Slesvig-Holsten, ca. 30 km syd for Kiel. Indtil 1480 blev der holdt holstenske landdage i byen. I dag er Bornhöved administrationsby i Amt Bornhöved.

Geografi 
Bornhöved ligger omkring 20 km øst for Neumünster ved Bornhöveder See. Her krydser motorvejen A21 og Bundesstraße B430. Fra 1911 til 1961 havde Bornhöved jernbanestation ved Kleinbahn Kiel–Segeberg.

Ellers er Bornhøved kendt fra krigshistorien for:
 Slaget ved Bornhøved (1227)
 Slaget ved Bornhøved (1813)

Eksterne henvisninger 

 Bornhøveds kommune på Bornhøveds kommunefællesskabs hjemmeside 

Byer i Kreis Segeberg
Byer i Slesvig-Holsten
Enter Metropolis

Enter Metropolis er det andet studiealbum fra det danske elektro-rock-band Dúné. Albummet blev udgivet i Europa den 14. august 2009, mens albummet kom på hylderne i Danmark den 31. august samme år med Iceberg Records som pladeselskab.

Albummet indeholder 11 spor på den europæiske udgivelse, mens der på den danske version er tilføjet to bonus numre. Fire blev udgivet som single. Alle numre er komponeret af Dúné, mens sangteksterne er krediteret til forsanger Mattias Kolstrup.

Pladen er blevet certificeret Guld af IFPI Danmark for mere end 15.000 solgte eksemplarer, og ramte 4. pladsen på Hitlisten / Album Top-40 i Danmark, og nummer 44 i Tyskland.

Bandet var som for- og efterløber til albummet på en omfattende turné i Europa under navnet Enter Metropolis Tour.

Produktion 
Pladen er produceret af Jacob Hansen og Dúné i Hansen Studios, Ribe. Halvdelen af pladen er mixet af Michael Ilbert i Hansa Mixroom, Berlin og den anden halvdel er mixet af Jacob Hansen. Albummet blev mastereret af Tom Coyne i Sterling Sound, New York.

Personel

Band 
 Mattias Kolstrup - Lead vokal, tekster & co-producer
 Ole Bjórn - Synthesizere, kor & co-producer
 Danny Jungslund - Guitar & co-producer
 Piotrek Wasilewski - Bas guitar, synthesizer, tekst til digt & stemme (spor 8) & co-producer
 Cecilie Dyrberg - Synthesizere, guitar, kor & co-producer
 Simon Troelsgaard - Guitar & co-producer
 Malte Aarup-Sørensen - Trommer, percussion & co-producer

Produktion 
 Jacob Hansen - Produktion (minus spor 6), co-producer & tekniker (spor 6), optagelser, ekstra guitar (spor 1, 3, 9 & 11), ekstra kor (spor 11)
 Mark Wills - co-arrangør (spor 2,4,6) co-producer (2,3,4,5,10) Producer (Spor 6), Ekstra vokal produktion (2,3,5,6,7,11), Ekstra Synthesizer (Spor 2,4,6)
 Dan Haugesen - Ekstra producer (spor 2,3,4,5,10), vokal producer (Spor 2, 3,4,6,8), co-arrangør (spor 2,4,6)
 Jens Thomsen Tekniker (spor 6)
 Martin Pagaard-Wolf - Tekniker & Tamburin (spor 10)
 Jeppe Anderson - Co-tekniker
 Stephan Pintev - Stryger optagelser (Spor 6)
 Haburger Studio Strings - Strygere (spor 6)
 Uffe Truust - Ekstra råb (spor 5)
 Gregers Tycho - Ekstra vokal (Spor 11)
 Tom Coyne - Mastering

Sporliste 
 Time To Leave – 5:54
 Heat – 3:25
 Memories – 3:30
 Let Go Of Your Love – 4:22
 Final Party Of The 21st Century – 4:40
 Please Bring Me Back – 3:55
 Revolution – 3:31
 Heiress Of Valentina – 4:23
 Everybody Fights the Lust (Bonus Track) – 4:09
 Remember (Bonus Track) – 3:41
 Get It Get It – 3:25
 Victim Of The City – 3:52
 To Metropolis – 4:56

Singler fra albummet 
 Victim Of The City
 Heat
 Let Go Of Your Love
 Please Bring Me Back
 Heiress of Valentina

På den danske udgave af albummet var de to bonus numre "Everybody Fights The Lust" samt "Remember" spor 9 & 10. Disse numre var ikke på den tyske udgivelse.

Referencer

Eksterne henvisninger 
 Dúnés officielle hjemmeside  
 

Album fra 2009
Dúné-album
Lawrence E. Walsh

Lawrence Edward Walsh (8. januar 1912 - 19. marts 2014) var en amerikansk advokat, tidligere dommer og vice-statsadvokat, som blev udnævnt til Office of Independent Counsel i 1987 for at undersøge Iran-Contra-skandalen under Reagan-administrationen.

Jurister fra USA
Hundredårige
Advokater fra USA
Huang Hua

Huang Hua (kinesisk:黄华; pinyin: Huang Hua, født 25. januar 1913, død 24. november 2010) var udenrigsminister i Kina fra 1976 til 1982.

Politikere fra Kina
Kinesere i 1900-tallet
Kinesere i 2000-tallet
Personer fra Handan
When Saints Go Machine

When Saints Go Machine er en dansk elektro-popgruppe fra København. Gruppen består af fire medlemmer: Silas Moldenhawer (trommer), Jonas Kenton (synth, vokal), Simon Muschinsky (keys) og Nikolaj Manuel Vonsild (vokal). Moldenhawer og Kenton er også kendt fra deres sideløbende projekt, Kenton Slash Demon. Projektets rytmiske electro-housemusik adskiller sig fra When Saints Go Machines mere soulede lyd.

When Saints Go Machine blev dannet i 2007, og debuterede med deres selvbetitlede Ep i 2008. I maj 2009 udgav de deres debutalbum Ten Makes a Face. Deres mest populære numre er "Fail Forever", "You or The Gang" og "Kids on Vacation".

Gruppen fik prisen P3 Talentet, ved P3 Guld 2008.

I 2010 åbnede gruppen Orange Scene på Roskilde Festival.

When Saints Go Machine skrev kontrakt med det tyske pladeselskab !K7 Records i oktober 2010 med henblik på udgivelser udenfor Skandinavien. 

16. maj 2011 udgav gruppen deres andet studiealbum, Konkylie. Albummets folkelige hit kom med singleudgivelsen "Kelly", mens numre som "Church and Law" og "Add Ends" har været anmeldernes favoritter. Albummet er nemlig blevet godt modtaget af kritikerne både i Danmark og i udlandet. Bandet har med opfølgeren forladt de mere upbeat, dansegulvsvenlige electro-popsange og bevæget sig over i en højstemt melankolsk lyd. Konkylie modtog i november 2016 guld for 10.000 solgte eksemplarer.

Ved uddelingen af Årets Steppeulv 2012 modtog When Saints Go Machine prisen som "Årets Producer". 

I 2012 vandt de også prisen som "Årets gruppe" ved Danish Music Awards.

Diskografi

Studiealbum 
Ten Makes a Face (2009)
Konkylie (2011)
Infinity Pool (2013)
So Deep (2019)
Emotional (2021)

EP'er 
When Saints Go Machine (2008)
Fail Forever (2009)
It's A Mad Love (2018)

Singler 
"Kids On Vacation" (2008)
"Fail Forever" (2009)
"Armed (Disarmed)" (2010)
"Kelly" (2011)
"Terminal One" (2011)
"Hos mig igen" (featuring Coco O.) (2012)
"Mannequin" (2012)
"Iodine" (2013)
"Order" (2013)
"Zero Frame" (2018)
"ArrowThroughSkinOutOfBlueSky (2018)
"So Deep" (2019)
”Gone” (2023)

Kilder

Eksterne henvisninger 
 When Saints Go Machine's officielle hjemmeside

Musikgrupper fra Danmark
Musikgrupper fra 2007
Cathrine Margrethe von der Schulenburg

Cathrine Margrethe von der Schulenburg, født von Brockdorff (1698 – 1775) var datter af gehejmeråd Wolf von Brockdorff til Nør bror til Joachim von Brockdorff og enke efter Hieronymus von Thienen til Maaslev. Hun blev 5. januar 1723 gift med Werner von der Schulenburg og blev 1753 Dame de l'union parfaite.

Modtagere af l'union parfaite
Slægten Brockdorff
Cathrine Margrethe
Danskere i 1700-tallet
Grevinder fra Danmark
Werner von der Schulenburg (1736-1810)

Werner lensgreve von der Schulenburg (7. april 1736 i Paris – 26. august 1810 i Salzwedel) var en dansk-tysk diplomat.

Schulenburg fødtes 7. april 1736 i Paris som søn af feltmarskal, grev Werner von der Schulenburg og Cathrine Margrethe von der Schulenburg, født von Brockdorff. 1742 kom han til Danmark, blev 1752 kammerjunker og studerede 3 år i Sorø Akademi og i Leipzig. 1763 blev han kammerherre og udnævntes til envoyé ved det sachsiske hof, hvilken stilling han beklædte til 1768. 1779 var han i overordentlig mission i Stockholm. 1776 blev han hvid ridder. 1786 kom han i besiddelse af de slesvigske godser Søgård, Åretoft og Måslev, flyttede til Hamborg og arvede 1803 sin ældre broders godser Apenburg, Winterfelde i Altmark, Betzendorf og Rittleben. Han døde 26. august 1810 i Salzwedel i Altmark.

Schulenburg ægtede i august 1781 den fra Struenseeperioden bekendte fru Johanne Marie de Malleville, f. Meyer (døbt 31. marts 1750, d. 20. november 1817, gift 28. marts 1763 med generalguvernør i Dansk Vestindien Thomas de Malleville (1739 på Skt. Croix – 22. oktober 1798 sammesteds), fra hvem hun 1780 var blevet skilt).

Gesandter fra Danmark
Werner
Godsejere fra Slesvig og Holsten
Godsejere fra Tyskland
Riddere af Dannebrog (1671-1808)
Danskere i 1700-tallet
Lensgrever fra Danmark
Personer fra Paris
Personer i Dansk Biografisk Leksikon
Kammerherrer fra Danmark
Giulietta Simionato

Giulietta Simionato (12. maj 1910 – 5. maj 2010) var en Italiensk mezzosopran, og en af de store sangere i efterkrigstidens opera. Hun debuterede i 1927 og fortsatte indtil sin pensionering i 1966. Simionato var meget beundret for levende sang i et bemærkelsesværdigt bredt repertoire, og gjorde sig godt i både dramatiske og komiske roller og i lyrik og det tungere repertoire. Hun var efterspurgt på alle store operahuse og arbejdede med tidens største stjerner. Hun havde et godt forhold til datidens bedste sopraner, Maria Callas og Renata Tebaldi, og blev i vidt omfang beundret af kolleger og publikum, både for hendes varme, sans for humor og professionalisme.

Sangere fra Italien
Bering Ø

Bering Ø (russisk:Остров Беринга) er en klippeø, den største af Kommandørøerne, som tilhører Rusland og ligger syd for Beringshavet ud for kysten af Kamtjatka.

Øen ligger ved 55° nordlig bredde og 166° 15' østlig længde. Den er 37 til 45 kilometer bred, 111 kilometer lang og op til 757 meter høj (Gora Stellera). Arealet er ca. 1660 kvadratkilometer og bebos af ca. 700 mennesker, som lever af fiskeri og jagt. Flere indsøer og mineralske kilder findes på øen, der for en stor del er naturbeskyttelsesområde (www.worldwildlife.org)

Klima 
Klimaet er påvirket af havet, og temperaturen svinger derfor ikke så meget som i resten af Sibirien. Januar:- 3 grader Celsius, juli + 11 grader Celsius. Gennemsnit for hele året er + 2,8 grader Celsius. Ofte indhylles øen i tåge eller storme.

Øen er dækket af moser, heder og buske (dværgbirk, gylden rhododendron) og har en rig fauna. Forskellige arter som polarræv og havodder forekommer. I havet ud for øen findes hvaler og sæler.

Øen blev opdaget af Vitus Bering, som døde der den 19. december 1741.

Eksterne kilder/henvisninger 

Øer i Rusland
Øer i Stillehavet
Wolf Diderik von der Schulenburg

Wolf Diderik lensgreve von der Schulenburg (7. juli 1731 – 3. februar 1803), var en dansk officer.

Schulenburg var søn af Werner von der Schulenburg og Cathrine Margrethe von der Schulenburg, født von Brockdorff. Han var rytterofficer og steg til generalmajor.

Generalmajorer fra Danmark
Wolf Diderik
Riddere af Dannebrog (1671-1808)
Lensgrever fra Danmark
Danskere i 1700-tallet
Personer i Dansk Biografisk Leksikon
Duborg (distrikt)

Duborg (tysk Duburg) er navnet på et bolig-kvarter i Flensborg. Kvarteret ligger på en bakke (Mariebjerg) vest for bykernen. Navnet Duborg betegner også Duborg Slot, som har givet kvarteret navn. Slottet selv har fået navn efter bygmesteren Jens Due eller efter dyrnavnet dansk due. I administrativ henseende hører Duborg som statistisk distrikt under bydelen Nystaden.

Allerede i byens skrå (≈ stadsret) af 1284 nævntes området med adelsgården Flenstoft vest for byen. Under Margrete 1. blev gården kongelig og ombygget til det senere Duborg Slot. Området omkring slottet hørte til Vis Herred i Flensborg Amt. Grænsen mellem by og amt var markeret med en byport i Slotsgade (Slotsport). Sammen med Kongensgade var Slotsgaden dengang den eneste forbindelse mellem by og borg. Slottet selv benyttedes som residens for kongens amtmænd. I kirkelig henseende hørte Duborg til Hanved Sogn (tysk Handewitt). Da slottet kom ud af brug efter den Store Nordiske Krig, kom store dele af området i privat eje og flere velstillede borgere opførte nye huse her. 

I 1875 blev Duborg Kommune indlemmet i Flensborg, og efterhånden udviklede området sig til en af Flensborgs mest tæt befolkede bydele. Store dele af de nuværende huse i Bjerggade og Borggade blev i slutningen af 1800-tallet bebygget af arbejdernes byggeforening for at skaffe plads for de mange nye indbyggere. Med etableringen af Toosbüygade, som blev bygget gennem Glimbækdalen, voksede bydelen endelig sammen med den indre by. Borgpladsen blev et trafikalt knudepunkt. Bydelen er i dag præget af tæt bebyggelse i karré-struktur og en række offentlige institutioner som arbejdsformidlingen og byens to sygehuse. Også Duborg-Skolen har hjemme på Duborg Banke.

Litteratur 
 Dieter Pust: Flensburger Straßennamen. Flensborg 2005.
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009.
 Karl Weigand: Flensburg-Atlas. Die Stadt Flensburg in der deutsch-dänischen Grenzregion in Geschichte und Gegenwart. Flensborg 1978.

Eksterne henvisninger

Noter 

Bydele i Flensborg
Schulenburg (adelsslægt)

Slægten von der Schulenburg er en tysk adelsslægt fra Brandenburg, senere Preussen. Medlemmer af familien har spillet en rolle i dansk historie. Slægten kendes fra 1237, hvor ridderen Wernerus de Sculenburch nævnes.

Stamsædet for den senere vidt forgrenede familie var i det 13. århundrede det lille borganlæg Schulenburg ved Jeetze, Salzwedel i Altmark. Familiens medlemmer har særligt virket inden for soldaterstanden som officerer. Fritz-Dietlof og Friedrich Werner von der Schulenburg var implicerede i attentatet på Adolf Hitler den 20. juli 1944 og blev henrettet.

Medlemmer af slægten i Danmark 
 Hans Georg von der Schulenburg (1645-1715), baron, officer
 Werner von der Schulenburg (1679-1755), greve, overkrigskommisær og feltmarskal
 Wolf Diderik von der Schulenburg (1731-1803), greve, officer
 Werner von der Schulenburg (1736-1810), greve, diplomat
 Johann Heinrich von der Schulenburg (1711-1791), greve, officer
 Georg Ludvig von der Schulenburg (1755-1828), greve, officer

 
Schulenburg
Schulenburg
Nicolai Fuglsig

Nicolai Fuglsig (født 1972) er en dansk filminstruktør, reklameinstruktør og tidligere fotojournalist. 

Fuglsig har vundet talrige priser for sit arbejde med en reklame om Sony Bravia, hvor 250.000 bolde slippes løs fra den største bakke i San Francisco. Fuglsig instruerede også Guinness' dyreste reklame (per 2009), hvor han skabte et mega-dominospil i en fjern landsby i Argentina.

Han var på en opgave for Politiken som fotograf under Kosovokrigen i 1999, da han først prøvede kræfter med filminstruktion, idet han lavede en del optagelser, der senere blev omsat i dokumentarfilmen Return of the Exiled. 

I 2017 fik hans sci-fi-film Exfil premiere, hvorpå han instruerede Hollywood-filmen 12 Strong, der fik international premiere i midten af januar 2018.

Referencer 

Instruktører fra Danmark